ΚΑΝΟΝΙΣΜΟΣ (ΕΟΚ) αριθ. 1199/93 ΤΗΣ ΕΠΙΤΡΟΠΗΣ της 14ης Μαΐου 1993 για την τροποποίηση του κανονισμού (ΕΟΚ) αριθ. 3567/92 όσον αφορά τα ατομικά όρια, τα εθνικά αποθέματα και τη μεταβίβαση των δικαιωμάτων για την πριμοδότηση των αιγοπροβάτων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 363/93 (2), και ιδίως το άρθρο 5β παράγραφος 4,

Εκτιμώντας:

ότι, για λόγους ορθής διοικητικής διαχειρίσεως, πρέπει να προβλεφθεί ότι το εθνικό απόθεμα πρέπει να περιλαμβάνει μόνο πλήρη δικαιώματα 7 ότι πρέπει να μετατρέπονται τα μειωμένα δικαιώματα (50 %) σε πλήρη δικαιώματα όταν εμπίπτουν στο απόθεμα 7 ότι προκειμένου η εργασία αυτή να είναι ουδέτερη από απόψεως προϋπολογισμού πρέπει να μειωθούν κατά το ήμισυ τα δικαιώματα αυτά 7 ότι, για τον ίδιο λόγο, πρέπει να διπλασιάζεται ο αριθμός των δικαιωμάτων που χορηγούνται με μειωμένο ποσοστό (50 %) από το απόθεμα αυτό σε δικαιούχους παραγωγούς των δικαιωμάτων αυτών 7

ότι πρέπει μεριμνώντας για ουδετερότητα από απόψεως προϋπολογισμού να μην προβλεφθεί η στρογγύλευση σε ακέραιο αριθμό στην περίπτωση κατά την οποία τα μειωμένα δικαιώματα (50 %), σε περιτό αριθμό, εμπίπτουν στο απόθεμα και πρέπει λόγω του γεγονότος αυτού να μειωθούν κατά το ήμισυ 7

ότι, μεριμνώντας για την ύπαρξη ουδετερότητας προϋπολογισμού, πρέπει να προσδιορισθεί στον κανονισμό (ΕΟΚ) αριθ. 3567/92 της Επιτροπής (3) ότι στην περίπτωση κατά την οποία ένα παραγωγός ο οποίος διαθέτει συγχρόνως πλήρη δικαιώματα και μειωμένα δικαιώματα (50 %) μεταβιβάζει την εκμετάλλευσή του από μία μη μειονεκτική ζώνη κατά την έννοια της οδηγίας 75/268/ΕΟΚ του Συμβουλίου (4), όπως τροποποιήθηκε τελευταία από την απόφαση 93/238/ΕΟΚ της Επιτροπής (5), προς μία μειονεκτική ζώνη κατά την έννοια της εν λόγω οδηγίας ή αντιθέτως από μία μειονεκτική ζώνη προς μία μη μειονεκτική ζώνη, αν το κράτος μέλος επιτρέπει μεταβίβαση των δικαιωμάτων εκτός των ζωνών αυτών, ο παραγωγός αυτός θα λάβει, με τη μορφή ενός νέου συνδυασμού πλήρων και μειωμένων δικαιωμάτων, πριμοδότηση ίση με εκείνη που θα είχε λάβει εάν είχε παραμείνει στην εκμετάλλευση πριν από τη μεταβίβαση 7

ότι οι διατάξεις αυτές συνδέονται με τον καθορισμό ατομικών ορίων και, συνεπώς, πρέπει οι εν λόγω διατάξεις να εφαρμοσθούν από την περίοδο 1993 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αιγοειδών και Προβατοειδών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 3567/92 τροποποιείται ως εξής:

1. Παρεμβάλλεται το ακόλουθο άρθρο 5α:

«Άρθρο 5α

1. Όταν δικαιώματα μειωμένης πριμοδότησης (50 %) καταβάλλονται στο εθνικό απόθεμα, μετατρέπονται σε δικαιώματα πλήρους πριμοδότησης και ο αριθμός τους μειώνεται κατά 50 %.

Όταν καταβάλλεται στο εθνικό απόθεμα περιτός αριθμός δικαιωμάτων μειωμένης πριμοδότησης, ο αριθμός δικαιωμάτων πλήρους πριμοδότησης δεν στρογγυλεύεται μετά τη μετατροπή που αναφέρεται στο πρώτο εδάφιο.

2. Όταν τα δικαιώματα (πλήρους πριμοδότησης) χορηγούνται σε έναν παραγωγό από το εθνικό απόθεμα, μετατρέπονται σε δικαιώματα πριμοδότησης (50 %) και ο αριθμός τους πολλαπλασιάζεται επί δύο όταν πρέπει να υπάρξει εξασφάλιση ότι ο συνολικός αριθμός των δικαιωμάτων πλήρους πριμοδότησης του παραγωγού αυτού δεν είναι ανώτερος από:

- 500 στην περίπτωση κατά την οποία η εκμετάλλευσή του βρίσκεται σε μη μειονεκτική ζώνη, κατά την έννοια της οδηγίας 75/268/ΕΟΚ του Συμβουλίου (*),

- 1 000 στην περίπτωση κατά την οποία η εκμετάλλευσή του βρίσκεται σε μειονεκτική ζώνη.

(*) ΕΕ αριθ. L 128 της 19. 5. 1975, σ. 1.»

2. Παρεμβάλλεται το ακόλουθο άρθρο 7α:

«Άρθρο 7α

1. Στην περίπτωση κατά την οποία ένας παραγωγός που διαθέτει δικαιώματα πλήρους πριμοδότησης και δικαιώματα μειωμένης πριμοδότησης (50 %) μεταβιβάζει την εκμετάλλευσή του από μία μη μειονεκτική ζώνη προς μία μειονεκτική ζώνη, ο αριθμός των δικαιωμάτων πλήρους πριμοδότησης μετατρέπεται σε δικαιώματα μειωμένης πριμοδότησης μέχρι ενός ανωτέρου ορίου 1 000 που προβλέπεται στο άρθρο 5 παράγραφος 7 του κανονισμού (ΕΟΚ) αριθ. 3013/89 εις τρόπον ώστε η ολική πριμοδότηση στην οποία θα λάβει μετά από τη μεταβίβαση αυτή να ισούται με εκείνη την οποία θα ελάμβανε αν είχε παραμείνει στην εκμετάλλευσή του πριν από τη μεταβίβαση και σύμφωνα με το άρθρο 14.

2. Στην περίπτωση κατά την οποία ένας παραγωγός που διαθέτει δικαιώματα πλήρους πριμοδότησης και ενδεχομένως μειωμένης πριμοδότησης (50 %) μεταβιβάζει την εκμετάλλευσή του από μία μειονεκτική ζώνη προς μία μη μειονεκτική ζώνη, ο αριθμός των δικαιωμάτων πλήρους πριμοδότησης τα οποία μπορεί να διαθέτει, μετατρέπεται σε δικαιώματα μειωμένης πριμοδότησης (50 %) στο βαθμό που είναι αναγκαίο να εξασφαλισθεί η τήρηση του ορίου των 500 που προβλέπεται στο άρθρο 5 παράγραφος 7 του κανονισμού (ΕΟΚ) αριθ. 3013/89 και ο αριθμός των δικαιωμάτων μειωμένης πριμοδότησης υπολογίζεται εις τρόπον ώστε η ολική πριμοδότηση που θα λάβει μετά από τη μεταβίβαση αυτή να ισούται με εκείνη που θα ελάμβανε αν είχε παραμείνει στην εκμετάλλευσή του πριν από τη μεταβίβαση.»

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την αρχή της περιόδου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 14 Μαΐου 1993.

Για την Επιτροπή

Renι STEICHEN

Μέλος της Επιτροπής

(1) ΕΕ αριθ. L 289 της 7. 10. 1989, σ. 1.

(2) ΕΕ αριθ. L 42 της 19. 2. 1993, σ. 1.

(3) ΕΕ αριθ. L 362 της 10. 12. 1992, σ. 41.

(4) ΕΕ αριθ. L 128 της 19. 5. 1975, σ. 1.

(5) ΕΕ αριθ. L 108 της 4. 5. 1993, σ. 134.